**Ministru kabineta noteikumu projekta**

**Grozījumi Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība"**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība"" (turpmāk – Projekts) mērķis ir sabiedrības veselības aizsardzībai nodrošināt epidemioloģiskās drošības pasākumu ievērošanu bērnu nometnēs, lai ierobežotu SARS-CoV-2 koronavīrusa izraisītās Covid-19 slimības (turpmāk – Covid-19) vai citas bīstamas infekcijas slimības izplatību.Ministru kabineta noteikumi stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības likuma 14. panta 25. punkts un Epidemioloģiskās drošības likuma 38.1panta pirmā daļa.Projekts izstrādāts pamatojoties uz 2020. gada 14. maija Ministru kabineta sēdes protokola Nr. 33 (*15. §; informatīvais ziņojums "Par tiesisko ietvaru pēc ārkārtējās situācijas atcelšanas, lai nodrošinātu nepieciešamo ilgtermiņa ierobežojumu saglabāšanu un elastīgu kārtību epidemioloģiskai drošībai un veselības nozares noturībai"*) 5. punktu, kas nosaka, ka ministrijām ir jāsagatavo jaunajam Covid likumam pakārtotos Ministru kabineta noteikumu projektus un jāiesniedz tos izskatīšanai Ministru kabineta 2020. gada 4. jūnija vai 9. jūnija sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020. gada 12. marta rīkojumu Nr. 103 *"Par ārkārtējās situācijas izsludināšanu"* (turpmāk- rīkojums Nr. 103) tika aizliegti visu veidu izglītības procesi klātienes formā ārpus izglītības iestādēm, vēlākā epidemioloģiskās situācijas posmā tika pieļauta atsevišķu profesionālās ievirzes un interešu izglītības programmu atsākšana, ievērojot noteiktos sociālās (fiziskās) distancēšanās un epidemioloģiskās drošības pasākumus. Ņemot vērā, ka ārkārtējās situācijas darbības laiks beigsies 2020. gada 9. jūnijā, bet epidemioloģiskā situācija ar Covid-19 var turpināties nenoteiktu laika periodu, bērnu nometņu organizēšana ir augsta riska darbība no bīstamas infekcijas slimības ierobežošanas viedokļa. Tādēļ ir nepieciešams arī attiecībā uz bērnu nometņu organizēšanu noteikt epidemioloģiskās drošības nosacījumus, veicot grozījumus 2009. gada 1. septembra noteikumos Nr. 981 *"Bērnu nometņu organizēšanas un darbības kārtība"* (turpmāk – noteikumi Nr. 981).Projekta mērķi ir: - Sabiedrības veselības aizsardzībai nodrošināt epidemioloģiskās drošības pasākumu ievērošanu bērnu nometnēs pēc ar Covid-19 saistītās ārkārtējās situācijas darbības laika beigām.- Izvērtēt ārkārtējās situācijas periodā noteiktos epidemioloģiskās drošības nosacījumus un noteikt būtiskākos drošības pasākumus, kas būtu jāievēro bērnu nometnēs.**1.**Projekta 1. punkts paredz novērst noteikumu Nr. 981 9.4. apakšpunktā esošo prasību, kas šobrīd kļūdaini paredz, ka Veselības inspekcijas un Valsts ugunsdzēsības un glābšanas dienesta izdots atzinums nav nepieciešams, ja nometnes veids mainās no dienas nometnes uz diennakts nometni. Šāds atzinums nebūtu vajadzīgs, ja nometnes veids mainās no diennakts nometnes uz dienas nometni, jo diennakts nometnei izdotais higiēnas prasību atzinums satur plašāku darbību izvērtējumu, t.sk. nakšņošanas nosacījumus un prasības.**2.** Projekts paredz papildināt noteikumus Nr. 981 ar jaunu apakšpunktu, kurā noteikts, ka nometnei ir jāatbilst arī higiēnas prasībām, kas noteiktas normatīvajos aktos par epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai (ko Veselības ministrija šobrīd izstrādā un kuri stāsies spēkā pēc rīkojuma Nr. 103 darbības beigām), nosakot, ka šī prasība stājas spēkā vienlaikus ar noteikumiem par epidemioloģiskās drošības pasākumiem Covid-19 izplatības ierobežošanai – 2020. gada 10. jūnijā.**3.** Lai nodrošinātu, ka līdz 2020. gada 31. decembrim arī bērnu nometnei ārpus telpām un bērnu nometnei, kas tiek organizēta gan telpās, gan ārpus telpām būtu Veselības inspekcijas izvērtējums par higiēnas prasību ievērošanu Covid-19 ierobežošanai, Projektā paredzēts papildināt noteikumus Nr. 981 ar jaunu pārejas noteikumu punktu. Atzinums nepieciešams, lai tiktu nodrošināts, ka arī āra un iekštelpu/āra nometnes darbībā tiks ievēroti visi nepieciešamie epidemioloģiskās drošības pasākumi, lai ierobežotu Covid-19 izplatību.**4.**Lai iespēju robežās novērstu to, ka bērns, kas ir Covid-19 pacienta kontaktpersona vai kuram ir konstatēta saslimšana ar Covid-19 piedalās nometnē, tiek noteikta nepieciešamība visiem nometnes dalībniekiem saņemt ārsta izziņu pirms dalības nometnē. Šī prasība ir arī aktuāla, tādēļ, ka bērni ilgstoši nav apmeklējuši izglītības iestādi, bērni uzturējušies mājās, tādēļ ir svarīgi, lai pirms nometnes ārsts novērtētu gan bērna fizisko, gan psihisko veselību. Izsniedzot izziņu, ārstniecības persona novērtē, vai SPKC bērnu ir vai nav noteicis kā Covid-19 pacienta kontaktpersonu, vai bērnam nav laboratoriski apstiprināta Covid-19 diagnoze, vai arī bērnam nav Covid-19 saslimšanas pazīmes. Tāpat arī novērtē vispārējo veselības stāvokli un apzina vai bērnam pastāv kādi veselības riski saistībā ar uzturēšanos nometnē. Izziņā ārsts norāda to, ka bērns drīkst vai nedrīkst apmeklēt nometni, ir vai nav kādi ierobežojumi, piemēram, attiecībā uz sporta nodarbībām, diētu, alergēniem utml. Šī prasība tiek plānota līdz gada beigām. No 2021. gada atkal spēkā stāsies līdzšinējā prasība ārsta izziņas iesniegšanai.Savukārt attiecībā uz nometnes darbinieku veselības stāvokli tiek piemēroti vispārējie normatīvie akti (2018. gada 24. jūlija Ministru kabineta noteikumi Nr. 447 "Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība"). Tādēļ darba devējam jau tagad ir aizliegts nodarbināt tādu darbinieku, kurš ir saslimis vai inficējies vai par kuru ir radušās aizdomas par saslimšanu vai inficēšanos ar kādu no infekcijas slimībām, ja šis darbinieks var radīt risku citu cilvēku veselībai.Atzinums par objekta gatavību darbības uzsākšanai pirms nometnes darbības sākuma jau ir esošs Veselības inspekcijas maksas pakalpojums. Nometnēm ārpus telpām līdz šim nebija nepieciešams Veselības inspekcijas atzinums, bet tagad šādas "āra" nometnes organizatoram būs jāsaņem iepriekšminētais atzinums, kas ir maksas pakalpojums atbilstoši jau esošajam Veselības inspekcijas cenrādim, kāds tiek piemērots nometnēm iekštelpās.Projekts neparedz ieviest jaunus pakalpojumus vai jaunas informācijas un komunikācijas tehnoloģijas sistēmas. |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz valsts un pašvaldību institūcijām un juridiskām vai fiziskām personām, kuras organizē bērnu nometnes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz uz laiku līdz 2020. gada 31. decembrim atzinuma saņemšanu no Veselības inspekcijas arī bērnu nometnēm ārpus telpām un bērnu nometnēm, kas tiek organizētas gan telpās, gan ārpus telpām.Tādējādi īslaicīgi palielinās administratīvais slogs nometņu organizatoriem Veselības inspekcijas atzinuma iegūšanai, tomēr sloga palielināšana ir nepieciešama sabiedrības veselības interesēs, lai nepieļautu bīstamas infekcijas slimības Covid-19 izplatību. |
| 3. | Administratīvo izmaksu monetārs novērtējums | **1.** Paredzams papildu administratīvais slogs āra un iekštelpu/āra nometnes organizatoram Veselības inspekcijas atzinuma saņemšanai uz laiku līdz 2020. gada 31. decembrim.C = (f x l) x (n x b) + \*C = administratīvo izmaksu monetārs novērtējums;f = prasības izpildei patērētie finanšu resursi jeb darba samaksa;l = patērētais laiks izteikts stundās;n = personu skaits, kam jāpilda informācijas prasība;b = prasības biežums gada ietvaros;\*Papildu izmaksasIzmaksu aprēķins, lai sagatavotu atzinumu:C = (f x l) x (n x b) + \*Āra un iekštelpu/āra nometnes organizatoram jāiesniedz pieteikums atzinumam par nometnes organizēšanu un šādi papildu dokumenti:-Juridiskās personas reģistrācijas apliecības kopija;-Īpašuma apliecinošie dokumenti vai telpu nomas līgums;-Telpu plāns (kopija) diennakts nometnēm;-Informācija par nometnes programmu;-Dzeramā ūdens testēšanas pārskats (decentralizētas ūdensapgādes gadījumā);-Peldūdens testēšanas pārskats (gadījumā, ja peldvieta nav Inspekcijas uzraudzībā un nometnes laikā ir paredzēta peldēšanās).Viena pieteikuma un dokumentācijas sagatavošanai patērētais laiks vienam organizatoram = 8 stundas (sagatavošanas darbi un iepazīšanās ar dokumentiem, pieteikuma sagatavošana caur latvija.lv vai nometnes.gov.lv, vai pa pastu).Plānotais biežums gadā = 1 reize.Personu skaits, kam jāpilda prasība: 1 lietvedības darbinieks dokumentācijas sagatavošanai; 1 izglītības jomas vadības darbinieks pieteikuma iesniegšanai caur latvija.lv.Atlīdzība:Saskaņā ar Valsts ieņēmumu dienesta informāciju par darba vietām 2020. gada februārī, atbilstoši profesiju klasifikatoram, vidējā stundas tarifa likme lietvedībā nodarbinātajai personai (334 Administratīvie un specializētie sekretāri) ir 6,93 EUR, savukārt vidējā stundas tarifa likme izglītības jomas vadītājiem (1345 Izglītības jomas vadītāji) ir 9,57 EUR.Izmaksas viena pieteikuma un dokumentācijas sagatavošanai āra vai iekštelpu/āra nometnes organizatoram:C = ((6,93 x 8) x (1 x 1)) + ((9,57 x 2) x (1 x 1)) = 55,44 + 19,14 = 74,58 EUR.**2. Ja āra vai iekštelpu/āra nometni plānots organizēt līdz 2020. gada 1. oktobrim, Veselības inspekcijas atzinuma sagatavošanas izmaksas saskaņā ar Veselības inspekcijas cenrādi:**Viena atzinuma (diennakts nometnes ar dalībnieku skaitu vairāk par 20) sagatavošanai un objekta apskatei patērētais laiks = 3,5 stundas.Plānotais biežums gadā = 50 reizes. Atzinuma derīguma termiņš ir viens gads.Personu skaits, kam jāpilda prasība: 1 vecākais higiēnas ārsts vai 1 higiēnas ārsts.Atlīdzība:Vec. hig. ārsts/Hig. ārsts vid. mēnešalga 1307,50 EUR.1 307,5:168=7,78 euro/stundā7,78\*3,5= 27,24 euroDarba devēja valsts sociālās apdrošināšanas obligātās iemaksas. 27,24 euro \* 24,09% = 6,56 euro. Veselības apdrošināšana 0,37 euro. (6,56 + 0,37) = EUR 6,93 Transporta nodrošinājums/biroja preces/pamatlīdzekļu nolietojums:3,30 (degvielas patēriņš) + 0,06 (biroja preces) + 0,02 (GSM automonitorings) + 0,02 (pamatlīdzekļu nolietojums) = EUR 3,40Netiešās izmaksas: EUR 17,57Izmaksas mērķgrupai kopā gadā 50 atzinumiem = (27,24+6,93+3,4+17,57) x 50 atzinumi = 55,14 x 50 = **EUR 2 757****Ja āra vai iekštelpu/āra nometni plānots organizēt pēc 2020. gada 1. oktobra, Veselības inspekcijas atzinuma sagatavošana izmaksas saskaņā ar plānotajiem grozījumiem Veselības inspekcijas cenrādī:**Viena atzinuma (diennakts nometnes ar dalībnieku skaitu vairāk par 20) sagatavošanai un objekta apskatei patērētais laiks = 3,5 stundas.Plānotais biežums gadā = 50 reizes. Atzinuma derīguma termiņš ir viens gads.Personu skaits, kam jāpilda prasība: 1 vecākais higiēnas ārsts vai 1 higiēnas ārsts.Atlīdzība:-Vec. hig. ārsts/Hig. ārsts vid. mēnešalga 1307,50 EUR.Darba devēja valsts sociālās apdrošināšanas obligātās iemaksas. 27,24 euro \* 24,09% = 6,56 euro. Veselības apdrošināšana 0,37 euro. (6,56 + 0,37) = EUR 6,93 Transporta nodrošinājums/biroja preces/pamatlīdzekļu nolietojums:0,01 + 4,91 + 0,06 + 0,02 = EUR 5Atzinuma sagatavošana:-Vid. stundas tarifa likme 7,78 euro = 1307,50/168 (vid. d. stundu sk. mēnesī). 3,5 h patērē atzinuma sagatavošanai. 7,783 \* 3,5 h= EUR 27,24Netiešās izmaksas: EUR 21,77Izmaksas mērķgrupai kopā gadā 50 atzinumiem = (27,24+6,93+5+21,77) x 50 atzinumi = 60.94 x 50 = **EUR 3047**Ņemot vērā iepriekš veiktos aprēķinus, administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, pārsniedz 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts par epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts informāciju par veiktajiem grozījumiem, ievietot Veselības ministrijas un Veselības inspekcijas mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā sabiedrības iesaiste Projekta prasību izstrādē netika organizēta. |
| 3. | Sabiedrības līdzdalības rezultāti | Nav. |
| 4. | Cita informācija | Noteikumu projekts ir saskaņots ar Finanšu ministriju, Izglītības un zinātnes ministriju un Tieslietu ministriju. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo institūciju un cilvēkresursu ietvaros. Veselības inspekcija Projektā paredzētos pasākumus nodrošinās tai piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre I. Viņķele

Vīza: Valsts sekretāre D. Mūrmane-Umbraško

Būmane 67876148

dace.bumane@vm.gov.lv